ناوەندەگە لە بەیاننامەیگ کە میدیایل راگەیانن سوریا بڵاوی کردن وت: ویستگەی تووڕەیل نیشتمانی ئەرا زەویلەرزەناسی تا ساعەت چوار و ٥٣ خولەک شەوەکی ئمڕوو ٤ زەویلەرزە توومار کردن، دووانیان لە باکوور حەماە وە ٥ و ٦ کێلومەتر وە تونی ١.٦ و ١.٧ پلە، و یەک لەرزە باکوور خوەرئاوای لازقیە وە ٢٣ کێلومەتر وەتونی ١.٦ پلە، و چوارەمەگە خوەرئاوای حمس وە ٣١ کێلومەتر وەتونی ١.٤ پلە.
بەیاننامەگە وتیش: لەو ماوە هەمیش دوو زەویلەرزە لە لیوای ئیسکەندەرۆن وە تونی ٢.٢ و ٢.٣ پلە، و سێ لەرزە لە تورکیا وەتونی ٢.٩ و ٣ و ٢.٢ پلە، وتیش: گشت ئەو لەرزەیلە وە قویلی جیاجیا توومار کریان ک رەسێدە ٢٣.١ کێلومەتر.
